Agențiile de turism spun că afluxul de clienți este simțitor, avînd în vedere că încă se mai pot găsi oferte la prețuri reduse. Altfel, acum costă mai mult să ai o vacanță decît acum un an, relatează tv8.
În acest an, moldovenii preferă pentru vacanța lor destinații precum Turcia, Bulgaria sau Grecia.Agențiile de turism spun că cererea de vacanțe a crescut în ultima perioadă. Este încă sezonul ofertelor, cînd vacanțele se vînd la prețuri reduse. Dar acestea spun că, în general, vacanțele au devenit mai scumpe în comparație cu aceeași perioadă a anului trecut.
„De la jumătatea lunii mai am avut vînzări mult mai mari, sînt destul de multe cereri, toată echipa noastră este ocupată de recepționarea ofertelor și de selectarea celor mai bune prețuri. Gusturile nu s-au schimbat prea mult față de anul trecut, Turcia fiind pe primul loc, Bulgaria pe locul doi și Grecia pe locul trei. Prețul mediu al unei rezervări în Turcia este de aproximativ o mie de euro pentru două persoane", a declarat directorul unei agenții de turism, Ion Curmei.
Și cele mai scumpe destinații turistice din acest sezon, notate în agențiile de turism, sînt Spania și Italia. O săptămînă de vacanță în aceste țări poate ajunge la zece mii de euro. Așa se explică și interesul mai scăzut pentru aceste destinații.
Și dacă vă doriți informații suplimentare despre turismul din Moldova, le găsiți pe moldovenii.md.